stanford-oval/wikipedia huggingface dataset:
ברון קורבין

| --- | --- |

קורבין כאלוף ארצות הברית, 2017
 לידה:  13 בספטמבר 1984 (בן 40) לנקסה, קנזס, ארצות הברית
 שם במה:  ברון קורבין המלך קורבין האפי קורבין
 משקל:  129 ק"ג
 גובה:  2.03 מטר
 מקום מגורים:  טמפה, פלורידה, ארצות הברית
 לאום:  ארצות הברית אמריקאי
 קריירה מקצוענית:  12 באוקטובר 2012 – הווה (12 שנים)
 מאמנים:  WWE Performance Center
 ליגות:  WWE
 תרגילי סיום:  End of Days
תומאס פסטוק (באנגלית: Thomas Pestock; נולד ב-13 בספטמבר 1984), הידוע יותר בשם הבמה שלו, ברון קורבין הוא מתאבק אמריקאי, המופיע בארגון ההיאבקות WWE, בתוכנית סמאקדאון.
תומאס הוא בלם לשעבר בקבוצות אינדיאנפוליס קולטס ואריזונה קרדינלס של ליגת ה-NFL. בנוסף לכך, הוא שלוש פעמים אלוף הגולדן גלובס באגרוף. בקריירת ההיאבקות הבידורית שלו, הוא זכה פעם אחת באליפות ארצות הברית, זכה בגביע לזכר אנדרה הענק ברסלמניה 32, החזיק במזוודת "כסף בבנק" אשר העניקה לו קרב מזדמן בכל זמן ומקום שירצה על אליפות ה-WWE, במה שהסתיים בכישלון של קורבין, שהפך להיות המתאבק השלישי שכושל בניסיון לזכות באליפות בזמן הפדייה שלו. כמו כן, הוא זכה בטורניר מלך הזירה לשנת 2019.
ביוגרפיה

פסטוק נולד בלנקסה, קנזס. בשנת 2007, תומאס היה פעמיים האלוף האזורי של קנזס-מיזורי בגולדן גלובס באיגרוף חובבני. בשנת 2008 הוא התחרה בטורניר הגולדן גלובס הארצי במחלקת המשקל הסופר כבד, כשבמוקדמות הצליח לנצח, אך הודח בשלב רבע הגמר.
קריירת היאבקות מקצועית > WWE > אלוף ארצות הברית (2017–2018)

ב-23 במאי, קורבין הוכרז כמשתתף בקרב "כסף בבנק" של האירוע "כסף בבנק". בקרב זה, שנערך ב-18 ביוני, הוא ניצח בקרב וזכה במזוודת "כסף בבנק". ב-27 ביוני, הוא ניצח את זיין בקרב שסיים את הפיוד ביניהם. לאחר מכן, קורבין פתח בפיוד נגד שינסקה נקאמורה. באירוע באטלגראונד, שנערך ב-23 ביולי, קורבין הפסיד לנקאמורה כתוצאה מפסילה לאחר שתקף אותו בעזרת מכה מתחת לחגורה. בתוכנית סמאקדאון כמה ימים מאוחר יותר, נקאמורה ניצח בקרב החוזר ביניהם. קורבין פדה את מזוודת "כסף בבנק" שלו ב-15 באוגוסט, אך הפסיד בקרב לג'ינדר מהאל לאחר שתקף את סינה במקום, במה שהפך את קורבין להיות המתאבק השלישי שכושל בניסיון לזכות באליפות בזמן הפדייה שלו. באירוע סאמרסלאם, שנערך ב-20 באוגוסט, קורבין נוצח על ידי סינה.
ב-29 באוגוסט, קורבין תקף את טיי דילינג'ר, שנענה לאתגר שסטיילס הציב על התואר שלו בפני מתאבקי התוכנית. שבוע לאחר מכן, קורבין תקף את דילינג'ר, כשסטיילס היה נוכח בשולחן השדרנים. ב-19 בספטמבר, לפני הקרב המתוכנן שלו נגד סטיילס על התואר, קורבין תקף את סטיילס, מה שגרם לדילינג'ר לתקוף את קורבין. בקרב זה, סטיילס הכניע את קורבין בעזרת מהלך ההכנעה, הקאלף קראשר. ב-26 בספטמבר, קורבין ניצח את דילינג'ר כתוצאה מספירת חוץ, אך בתוכנית שבאה לאחר מכן, קורבין נוצח על ידי אותו דילינג'ר. באירוע גיהנום בכלוב, שנערך ב-8 באוקטובר, קורבין ניצח בקרב משולש את דילינג'ר וסטיילס והפך לאלוף ארצות הברית החדש. יומיים לאחר מכן בתוכנית סמאקדאון, קורבין ניצח את סטיילס בקרב החוזר ושמר על התואר בהצלחה. לאחר מכן, קורבין פיתח פיוד נגד סין קארה, כשביחד קורבין הספיק לרשום לו הפסדים כתוצאה מספירת חוץ, פסילה וחוסר הכרעה. ב-14 בנובמבר, הפיוד ביניהם נגמר כשקורבין הצליח לנצח את סין קארה ולשמור על התואר. באירוע סדרת ההישרדות, הוא ניצח את האלוף הבין יבשתי, המיז, בקרב אלוף נגד אלוף. באירוע התנגשות של אלופים, שנערך ב-17 בדצמבר, קורבין הפסיד את התואר בקרב משולש לדולף זיגלר, שכלל בנוסף את בובי רוד. הפסד זה גרם להפסקת תקופת הכהונה של קורבין כאלוף ארצות הברית, שנמשכה 70 ימים.
באירוע הרויאל ראמבל, שנערך ב-28 בינואר, קורבין התחרה בקרב הרויאל ראמבל המסורתי, כשנכנס לקרב כמספר הרביעי והודח בו על ידי פין באלור. ב-13 בפברואר, קורבין ניצח קווין אואנס בקרב שזיכה אותו בהזדמנות להתחרות על אליפות ה-WWE. באירוע פאסטליין, שנערך ב-11 במרץ, קורבין כשל בניסיונו לזכות בתואר במהלך הקרב המשושה, כשסטיילס הצליח להצמיד את אואנס ולהגן על התואר בהצלחה. ב-20 במרץ, קורבין גבר על טיי דילינג'ר, כשלאחר הקרב, הוא הודיע שהוא יתחרה בקרב הבאטל רויאל לזכר אנדרה הענק ברסלמניה 34. בקרב זה, קורבין הצליח להגיע למעמד שני המתאבקים האחרונים, אך בסופו של דבר הודח על ידי מאט הארדי.
חיים אישיים

אביו של תומאס נפטר בשנת 2008 עקב מחלת קרויצפלד-יעקב. לתומאס יש קעקועים המסמלים את אביו, סביו וחבריו.
תומאס ציין שהמתאבקים בילי גאן, ביל דמוט, קורי גרייבס, קיין ודאסטי רודס עזרו לו לפתח את אישיותו ואת דמות ההיאבקות שלו.
השתתפותו במדיה

קורבין ערך את הופעת הבכורה שלו במשחק ההיאבקות WWE 2K16. בנוסף לכך, הוא הופיע גם במשחקים העוקבים: WWE 2K17,‏ WWE 2K18 ו-WWE 2K19.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-39 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment - WWE
אליפות ארצות הברית (פעם אחת)
אליפות הזוגות של NXT (פעם אחת)  - ביחד עם ברון ברייקר
הגביע לזכר אנדרה הענק (2016)
מלך הזירה (2019)
מחזיק מזוודת "כסף בבנק" (2017)
המתאבק השנוא של השנה (2018)
הישגים במגזין ההיאבקות Wrestling Observer Newsletter - WON
המתאבק הכי אוברייטד של השנה (2018)
הגימיק הגרוע של השנה (2018)  - בתור השוטר קורבין
גזה לנדייל (בוטנאי)

| --- | --- |
אין תמונה חופשית
 לידה:  23 בדצמבר 1884 שלגוטריאן, הונגריה 
 פטירה:  4 ביוני 1965 (בגיל 80) בודפשט, הרפובליקה העממית ההונגרית 
 ענף מדעי:  בוטניקה, פלוריסטיקה 
 מקום מגורים:  הונגריה 
 מקום קבורה:  בית הקברות פרקשרטי בבודפשט 
 מקום לימודים:  אוניברסיטת אטווש לוראנד (1907) 
 
גזה לנדייל (במקור למברגר, בהונגרית: Lengyel Géza; שלגוטריאן, 23 בדצמבר 1884 – בודפשט, 4 ביוני 1965) היה בוטנאי, יהודי-הונגרי אגרובוטנאי, פרופסור למדעים ביולוגיים, חבר נספח של האקדמיה ההונגרית למדעים. בנוסף למחקר הפלוריסטיקה, הפיטוגאוגרפי, האנטומי והטקסונומי של הצמחים, מחקרי הזרעים שלו תרמו לחשיבות יצירתו, כמו גם למאמציו להקים בוטניקה של דבוראות (גידול דבורים) בהונגריה.
ביוגרפיה

גזה לנדייל נולד במשפחה יהודית כבנם של הפקיד מיקשה למברגר ושל מריה ברגר. הוא סיים את לימודיו היסודיים והתיכוניים בבודפשט ובשנת 1907 השלים את הדוקטורט שלו בבוטניקה, בזואולוגיה ובגאוגרפיה באוניברסיטת בודפשט (כיום שמו אוניברסיטת אטווש לוראנד). משנת 1904 עבד כמתמחה אצל שאנדור מאגוצ'י-דיץ במכון הבוטני של האוניברסיטה, שם הפך לעוזר הוראה בשנת 1907. בהזמנתו משנת 1908 של ארפאד דגן, הוא עבד כאסיסטנט, מרצה בכיר וכפרופסור בתחנת הבדיקה של זרעים בבודפשט ואחר כך מ-1937 עד 1940 מנהל המחקר. אז פרש לבקשתו בשל החוקים (האנטי) יהודיים (במיוחד החוק היהודי השני והחוק היהודי השלישי) והוצא לגמלאות. במקביל, משנת 1929 לימד מדעים בנושא זרעים ובדיקה זרעים כפרופסור בפקולטה לכלכלה של אוניברסיטת קורווינוס, ולאחר שנת 1934 באוניברסיטת בודפשט לטכנולוגיה ולכלכלה.
הוא חזר לפעילות בשנת 1945 אחרי ששרד הן את השואה והן את מלחמת העולם השנייה, כאשר מונה לראש המחלקה לבוטניקה חקלאית באוניברסיטה ההונגרית למדעי החקלאות בתואר פרופסור באוניברסיטה. הוא פרש שוב בכפייה בשנת 1949, כאשר נטש לחלוטין את מחקריו הבוטניים.
מחקריו

לנדייל עסק בעיקר במחקר פלוריסטי, אך עבודתו הבוטנית כיסתה פיטוגאוגרפיה של צמחים, אנטומיית צמחים וטקסונומיה. לעיתים קרובות נסע לסיורי איסוף בוטניים באלפים הדינריים ובהרי הטטרה הנמוכים, אך הוא הכיר מצוין של כל הצומח ההונגרי.
מחקריו > חברות והכרות

בשנת 1947 נבחר לחבר נספח באקדמיה ההונגרית למדעים, אך בשנת 1949 הורד לדרגת חבר יועץ, וחברותו המלאה הושבה לו רק לאחר מותו בשנת 1989. בין השנים 1925–1934 היה מזכיר המחלקה הבוטנית של האגודה ההונגרית למדעי הטבע, ובין השנים 1934–1937 היה סגן הנשיא. בשנת 1931 נבחר כחבר כבוד באגודת הדבוראים הלאומית.
עבודותיו העיקריות

בחינת מקור זרעי האספסת ההונגרית. בודפשט. 1929
מבחן הזרעים ההונגרי: ייצור זרעים וסחר זרעים בהונגריה. בודפשט. 1930
זרעי תלתן מחו"ל. בודפשט. 1931
לזכרו של ארפאד דגן (1866–1934). פץ'. 1936
מחלות צמחיות של גרעיני חיטה ודגנים. בודפשט. 1937
דבורים ופרחים. בודפשט. 1943
לקריאה נוספת

לקסיקון ביוגרפי הונגרי. 1969
ביוגרפיות הונגריות בתחום החקלאות. 1988. ISBN 963-7092-05-6
לקסיקון הונגרי גדול 2001 ISBN 963-9257-07-9
לקסיקון ביוגרפי הונגרי חדש. 2002 ISBN 963-547-414-8
הערות שוליים

↑  "Születési bejegyzése a salgótarjáni izraelita hitközség születési akv. 36/1884. folyószáma alatt".
| --- | --- |
בקרת זהויות :  Botanist: Lengyel  ISNI: 0000 0003 7055 3420  VIAF: 249845678   WorldCat (עם VIAF): 249845678
גיורא בירן

| --- | --- |
 מדינה:  ישראל 
 השתייכות:   צבא הגנה לישראל
 תקופת הפעילות:  1965–1990 (כ־25 שנים)
 דרגה:   אלוף-משנה
 תפקידים בשירות
 קצין אג"ם חטיבה 179  מפקד עוצבת הסוס הדוהר  נספח יבשה בארצות הברית
 פעולות ומבצעים
   מלחמת ששת הימים   מלחמת ההתשה   מלחמת יום הכיפורים   מלחמת לבנון
 עיטורים
   עיטור המופת
 תפקידים אזרחיים
 סמנכ"ל למשאבי אנוש, המרכז הרפואי ת"א ע"ש סוראסקי
 
גיורא בירן הוא קצין צה"ל בדימוס בדרגת אלוף-משנה, בעל עיטור המופת על פועלו במלחמת יום הכיפורים.
חייו

בירן (במקור בירמן), התגייס לצה"ל ב-1965 ושירת כקצין בחיל השריון. במלחמת יום הכיפורים שימש קצין אג"ם בחטיבה 179, חטיבת שריון במילואים שהייתה חטיבת הגיוס המהיר של פיקוד הצפון. במהלך המלחמה החליף את מפקד החטיבה רן שריג שנפצע ופונה ולאחר שובו פיקד על גדוד בחטיבה עד שנפצע באורח אנוש. על פועלו במלחמה עוטר בעיטור המופת. בתיאור המעשה נכתב:
עם פרוץ הקרבות היה רס"ן גיורא בירן מאושפז בבית-חולים בשל צהבת קשה. הוא עזב את בית-החולים וחזר לחטיבתו שנלחמה ברמת-הגולן. מחמת פציעתו של ה-מח"ט נטל רס"ן גיורא בירן לידיו את הפיקוד על הכוח החטיבתי ועמד בראש קרבות-השריון האכזריים שהתנהלו שלושה ימים. הוא הצליח להדוף את השריון הסורי עד חושניה והשמיד כ-150 טנקי-אויב. כשחזר ה-מח"ט, קיבל רס"ן גיורא בירן את הפיקוד על גדוד-טנקים. הוא הוביל את הגדוד בקרב-ההבקעה האכזרי בציר קוניטרה-דמשק, עד שנפגע ופונה במצב אנוש לאחור. במעשיו אלה גילה אומץ-לב, כושר-מנהיגות ודבקות במשימה למופת.
לאחר המלחמה המשיך בשירות הקבע, פיקד על עוצבת הסוס הדוהר, שירת כסגן מפקד אוגדה, נספח יבשה בוושינגטון בארצות הברית וקצין אג"ם גיס. השתחרר ב-1990.
לאחר שחרורו עבד כקצין ביטחון וסמנכ"ל למינהל ומשאבי אנוש ברשות העתיקות, ב-2002 מונה לראש אגף תברואה בעיריית תל אביב-יפו וב-2008 לסמנכ"ל למשאבי אנוש במרכז הרפואי ת"א.
בירן בעל תואר ראשון בהיסטוריה מאוניברסיטת תל אביב ותואר ראשון במדעי המדינה מאוניברסיטת בר-אילן. מכהן כיו"ר סניף אגודת ניצן בתל אביב.
גיורא מנור

| --- | --- |

מנור, 1940. מתוך מאגר ביתמונה, הספרייה הלאומית.
 לידה:  23 ביוני 1926 פראג, צ'כוסלובקיה 
 פטירה:  28 במרץ 2005 (בגיל 78) משמר העמק, ישראל 
 מקום קבורה:  משמר העמק 
 תאריך עלייה:  1939
 שם במה:  אלכס קרפלס
 שם לידה:  Alex Karpeles 
 מדינה:  ישראל 
 מקום לימודים:  שומריה (מוסד חינוכי) (1945) 
 
גיורא מנור (23 ביוני 1926, י"א תמוז ה'תרפ"ו, פראג, צ'כוסלובקיה - 28 במרץ 2005, י"ז באדר ב' ה'תשס"ה, משמר העמק, ישראל) היה במאי תיאטרון, מבקר אמנות, חוקר ועורך ישראלי. ממקימי להקת הנח"ל.
ביוגרפיה

מנור נולד ב-23 ביוני 1926 בפראג, צ'כוסלובקיה, בשם אלכס קרפלס, ליוסף ולהילדה קרפלס, יהודים אמידים דוברי גרמנית. אביו עסק בטקסטיל והיה פעיל פוליטית במסגרת המפלגה הקומוניסטית והתנועה הציונית. בילדותו למד בבית הספר היהודי ברובע יוספוב. לאחר שהחליטו הוריו לעלות לישראל ורכשו קרקע ביקנעם, עבר מנור ללמוד בבית הספר האנגלי בפראג. בשנת 1939, לאחר כיבוש צ'כוסולובקיה על ידי גרמניה, זייף דודו, שהיה אזרח בריטי, תעודה לפיה מנור הוא בנו. יחד ברחו מצ'כוסלובקיה, ומנור עלה לארץ. עם עלייתו הצטרף מנור לקיבוץ משמר העמק בו היה חבר עד מותו. הוריו ואחותו, שנותרו בפראג על מנת לחסל את עסקיהם לפני העלייה ארצה, נשלחו למחנה הריכוז טרזיינשטט וניספו בשואה.
במשמר העמק גידלוהו דודו גדעון ואשתו רחל, והוא אימץ את שם המשפחה של דודו, מנור. בין השנים 1939–1945 למד במוסד החינוכי, בקבוצת "אורן". בעת התחנכותו במוסד החל להתעניין בבימוי תיאטרון ועסק בענייני תיאטרון ותרבות. בשנת 1947 לקח מנור שנת חופש מהקיבוץ, התגורר בתל אביב ועבד בתיאטרון הקאמרי כעוזרו של יוסף פסובסקי. בין השאר היה עוזרו בעת העלאת ההצגה הוא הלך בשדות שכתב בן קיבוצו, משה שמיר.
בינואר 1950 התגייס לצה"ל, והיה ממקימיה של להקת הנח"ל, הבמאי והמנהל הראשון של הלהקה. מנור ביים את שתי התוכניות הראשונות של הלהקה - "מיריק מסתדרת" ו-"האגדה על המ"כ הרע".
בשנת 1952 השתחרר מצה"ל, וחזר למשמר העמק שם עבד ברפת ובלול, ובמקביל ביים הצגות בקיבוצים.
בשנים 1955–1957 יצא לשליחות בת שנתיים בלונדון מטעם השומר הצעיר. במהלך תקופה זו למד תיאטרון וסיים את לימודיו בהצטיינות. בשנת 1957, עם שובו לארץ, הזמינה אותו לאה פורת לביים תסכיתים בקול ישראל, ובתחילת 1958 החל לשמש מבקר תיאטרון בתחנה. בשנת 1960 החל לביים מחזות בעבור תיאטרון זווית בתל אביב. בשנת 1963 היה ממובילי הקמת בימת הקיבוץ, ומשנת 1966 שימש כבמאי וכמנהל האמנותי של התיאטרון. בשנת 1967 היה בין חברי הצוות המקים של הטלוויזיה הישראלית.
בשנת 1970 החליט לפרוש מעולם הבימוי, ובהזמנת בצלאל לב החל לכתוב כתבות בנושא מחול ב"חותם", המוסף של על המשמר. בשנת 1975 נמנה עם מקימי הספרייה הישראלית למחול בספריית בית אריאלה. באותה שנה החל לשמש כעורך השנתון "מחול בישראל", תפקיד בו שימש עד שנת 1989. בשנת 1993 הפך השנתון לרבעון, ומנור שב לתפקיד העורך יחד עם רות אשל, בו שימש עד שנת 1998.
מנור חלה בסרטן, ואושפז במרכז רפואי העמק בעפולה. ב-28 במרץ 2005 נפטר מנור בביתו שבקיבוץ משמר העמק, ונקבר בבית הקברות של הקיבוץ.
חייו האישיים

עברות שם משפחתו נעשה על ידי אימוץ שם המשפחה של דודו. שמו הפרטי העברי, גיורא, ניתן לו על ידי בת דודו.
בראיון שנערך ביוני 1996 לשבועון הדף הירוק, לקראת יום הולדתו השבעים, יצא מהארון כהומוסקסואל. באותו ראיון הביע ביקורת על הומוסקסואלים המתחתנים עם נשים תוך הסתרת והדחקת נטיותיהם המיניות.
ספריו

מנור פרסם שבעה ספרים, רובם ביוגרפיות של רקדנים ואנשי תחום המחול, וכן אוטוביוגרפיה.
אהוד בן דוד רקדן ישראלי: 1939-1977, משמר העמק: האגודה למחול בישראל, 1978
אגדתי - חלוץ המחול החדש בארץ ישראל, תל אביב: ספרית פועלים, 1986
חיי המחול של גרטרוד קראוס, תל אביב: ספרית פועלים, 1988
הטוב בזמנים, הרע בזמנים, תל אביב: תג, 1996
דרכה הכוריאוגרפית של שרה לוי-תנאי, תל אביב: תיאטרון-מחול ענבל, 2002
לקריאה נוספת

גיורא מנור, הטוב בזמנים, הרע בזמנים, תל אביב: תג, 1996
דותן ברום, "לא יכולתי לחיות חיים כפולים": גיורא מנור, הקיבוץ ו"הארון השקוף", 2020
רות אשל, מילים לגיורא (1926–2005), מחול עכשיו 13, 2005, עמ' 6–7
יוסף לפיד, במאי העונה - גיורא מנור, מעריב, 9 באוגוסט 1961
הערות שוליים

↑  מיריק מסתדרת, באתר שרים במדים 
 האגדה על המ"כ הרע, באתר שרים במדים
↑  קיבוץ מגידו בחג החומש: פנינו לגידול, לקליטה ולביסוס, על המשמר, 7 במאי 1954 
ברעם וסאסא חוגגות חומש בגליל, על המשמר, 20 בספטמבר 1954
↑  יוסף לפיד, „זוג אפניים” יאחד שלוש תנועות, מעריב, 21 ביוני 1963
↑  מנור, עמ' 10.
| --- | --- |
בקרת זהויות :  NLI: 987007265084605171  BIBSYS: 90586163  BnF: cb16599056h (data)  ISNI: 0000 0000 6699 2656  LCCN: n80052353  NKC: xx0165564  NTA: 067710522  VIAF: 48058883   WorldCat (עם VIAF): 48058883
גזה מארוצי

| --- | --- |

 לידה:  3 במרץ 1870 סגד, ממלכת הונגריה, האימפריה האוסטרו-הונגרית 
 פטירה:  29 במאי 1951 (בגיל 81) בודפשט, הרפובליקה העממית ההונגרית 
 הדרגה הגבוהה ביותר:  רב אמן משנת 1950
 השכלה:  המכון הטכנולוגי של ציריך, אוניברסיטת אטווש לוראנד 
 מקצוע נוסף:  רואה חשבון
 מדינה:  הונגריה
 
גזה מארוצי (בהונגרית: Maróczy Géza;‏ 3 במרץ 1870 – 29 במאי 1951) היה שחמטאי הונגרי בדרגת רב-אמן. נחשב לאחד השחמטאים הטובים בעולם בסוף המאה ה-19 ובתחילת המאה ה-20.
קריירה מוקדמת

מארוצי זכה בתחרות המשנה בהייסטינגס בשנת 1895, ובמשך 10 השנים הבאות זכה במספר פרסים ראשונים בתחרויות בינלאומיות. בין השנים 1902 ו-1908 השתתף ב-13 תחרויות וזכה בחמש מתוכן במקום הראשון, ובחמש מהן במקום השני. בשנת 1906 הוא הגיע להסכם עם עמנואל לסקר לקיום דו-קרב על אליפות העולם. התמודדות זו הייתה אמורה להתקיים בקובה, אך עקב בעיות פוליטיות בקובה ההתמודדות בוטלה.
פרישה משחמט וחזרה

אחרי 1908, פרש מארוצי משחמט בינלאומי כדי להקדיש יותר זמן למקצועו. הוא עבד כרואה חשבון והייתה לו קריירה מוצלחת. לאחר עליית הקומוניסטים הוא הפך לרואה החשבון הראשי של משרד החינוך. לאחר הפלת הקומוניסטים לא הצליח יותר מארוצי למצוא עבודה. הוא חזר לתקופה קצרה לשחמט לאחר מלחמת העולם הראשונה, בהצלחה מסוימת, והיום יש הסתעפות בהגנה הסיציליאנית שנושאת את שמו.
בסוף שנת 1927 הביס מארוצי את אלוף הונגריה לשנת 1924, גזה נאגי בדו-קרב בתוצאה +5 -0 =3. (חמישה ניצחונות, שלוש תוצאות תיקו ואף הפסד)
נבחרת הונגריה לשחמט, כאשר מארוצי שיחק בלוח הראשון, ניצחה בשתי האולימפיאדות הראשונות לשחמט שהתקיימו בלונדון ובהאג .
בשנת 1950, בגיל 80 הוענקה לו דרגת רב אמן על ידי פיד"ה.
סגנון המשחק

סגנון המשחק של מארוצי, הגם שהיה מבוסס, היה מאוד הגנתי מטבעו. ההגנות המוצלחות שלו במשחקים של הגמביט הדני נגד ז'אק מיזס וקרל הלינג שהיו כרוכות בהחזרה מבוקרת של החומר המוקרב לצורך קבלת יתרון, שימשו כדוגמאות למשחק הגנתי בספרם של מקס אויבה וקרמר על משחק המציעה. אהרון נימצוביץ' בספרו "שיטתי" השתמש
בניצחונו של מארוצי על הוגו זוחטינג (ברמן 1905) כדוגמה של ריסון היריב לפני הפריצה. נקודה חזקה נוספת במשחקו של מארוצי הייתה ניהול סיומי מלכות שזכתה להערכה רבה. דוגמה לכך הוא המשחק פרנק מרשל בתחרות קרלסבד 1907 בה הציג מארוצי פעילות מלכה עדיפה. מארוצי ידע להציג גם משחק מרהיב כדוגמת ניצחונו כנגד שחקן ההתקפה הידוע דוד ינובסקי בתחרות מינכן 1900.
המבנה שהגה מארוצי בהגנה הסיציליאנית ניתן ליישום בהסתעפויות שונות שלה. על ידי מיקום הרגלים בערוגות ה4 ו-ג4, הלבן מקטין במעט את סיכויי ההתקפה שלו אך מפחית מאוד את המשחק הנגדי של השחור.
עמדה טיפוסית להסתעפות מארוצי. עמדה זו הגיעה מהסתעפות דרקון מואצת (Accelerated Dragon)
הערכה

למארוצי היו תוצאות מכובדות מול מרבית השחמטאים המובילים של זמנו, אך תוצאות שליליות מול אלופי העולם. מול וילהלם שטייניץ +1 -2 =1, מול לסקר +1 -4 =2, מול חוסה ראול קפבלנקה +0 -3 =5, מול אלכסנדר אלכין +0 -6 =5 ותוצאה חיובית מול אויבה +4 -3 =15.
סגנונו ההגנתי של מארוצי היה יותר ממספיק כדי לנצח שחקנים מובילים בעולם: את ג'וזף הנרי בלקברן +5 -0 =3, את מיכאל צ'יגורין +6 -4 =7, את פרנק מרשל +11 -6 =8, את דוד ינובסקי +10 -5 =5, יפים בוגוליובוב +7 -4 =4, ואת פרדריק ייטס בתוצאה +8 -0 =1
קפבלנקה העריך מאוד את מארוצי. בהרצאה שנתן בשנות ה-40 המוקדמות שיבח קפבלנקה את תרומתו החשובה של מארוצי לתיאורית הפתיחות, ואת היותו "מורה טוב" שסייע רבות לורה מנצ'יק להגיע לצמרת העולמית לשחמט נשי. קפבלנקה גם העריך אותו "כאחד מגדולי האמנים של זמנו" והוסיף: "כשחקן לא חסרה לו רוח קרב ודמיון. השיקול העמדתי שלו, התכונה העליונה של אמן אמיתי, היה מעולה. מארוצי היה שחקן מדויק מאוד ואמן מעולה בשלב הסיום של המשחק, נהיה מפורסם כמומחה לסיומי מלכות. בתחרות לפני שנים רבות הוא זכה בסיום פרשים נגד האמן הוינאי מרקו, סיום שנכנס להיסטוריה כסיום קלסי מסוגו." (קפבלנקה התייחס למשחק מרקו-מארוצי משנת 1899). "ביחס לכוחו היחסי של מארוצי לאמנים החזקים ביותר היום הערכתי היא שלמעט מיכאל בוטביניק ופאול קרס מארוצי היה בזמנו חזק יותר מכל השחקנים הקיימים כיום."
הופעות באולימפיאדות

גזה מארוצי השתתף בנבחרתה האולימפית של הונגריה בשלוש אולימפיאדות.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
| 1927 |  | הונגריה |  | 9 מ-12 | 6+ 6= 0- | 75 | 1 קבוצתי, 4 אישי |
| 1930 |  | הונגריה |  | 8 מ-12 | 6+ 4= 2- | 66.7 | 2 קבוצתי |
| 1933 | 1 | הונגריה |  | 2.5 מ-6 | 1+ 3= 2- | 41.7 | 5 קבוצתי |
הערות שוליים

| --- | --- |
בקרת זהויות :  NLI: 987007599373505171  BIBSYS: 90080136  GND: 108984303  ISNI: 0000 0000 7856 2768  LCCN: n83221300  LNB: 000201853  NKC: mzk2009496015  NTA: 068522673  VIAF: 71951545   WorldCat (עם VIAF): 71951545 
גזה מארוצי
ג'יליאן קיגן

ג'יליאן קיגן (באנגלית: Gillian Keegan; נולדה ב-13 במרץ 1968) היא מזכירת המדינה לענייני חינוך של בריטניה. בעבר כיהנה כשרה לענייני בריאות הנפש ותת-שרה לענייני לאפריקה במשרד החוץ. הייתה חברת פרלמנט של המפלגה השמרנית מטעם מחוז צ'יצ'סטר בין 2017 ל-2024.
ביוגרפיה

קיגן (לבית גיבסון) נולד בליי במחוז לנקשייר, לאב מנהל משרד ולאם שעבדה בעבודת מזכירות. היא למדה בבית ספר יסודי ביורקשייר, ולאחר שמשפחתה עברה למרזיסייד למדה בתיכון סנט אוגוסטין מקנטרברי בהויטון וסיימה כתלמידה מצטיינת. יש לה תואר ראשון בלימודי עסקים מאוניברסיטת ג'ון מורס בליברפול ותואר שני באסטרטגיה ומנהיגות (מלגת סלואן) מבית בית הספר לעסקים של לונדון שאותו סיימה בשנת 2011.
בגיל 16 עבדה קיגן כמתלמדת במפעל מכוניות בקירקבי, ובהמשך עבדה עבור חברת Delco Electronics (חלק מקבוצת ג'נרל מוטורס), הייתה קניינית בכירה בבנק נאטווסט, מנהלת מסחרית בחברת מאסטרקארד, סגנית נשיא בקבוצת Amadeus IT שבסיסה במדריד, וסמנכ"לית שיווק בחברת הנסיעות Travelport.
קריירה פוליטית

קיגן אמרה כי תמיכתה במפלגה השמרנית נובעת מחוויותיה כעובדת בקירקבי בשנות ה-80 וההתמודדות עם האיגודים המקצועיים ומועצת העיר ליברפול. עם זאת, רק ב-2014 נכנסה לזירה הפוליטית בעצמה, לאחר מפגש מקרי עם חברת הפרלמנט ג'סטין גרינינג בפגישת מחזור של בית הספר לעסקים של לונדון. חמיה של קיגן, דניס קיגן, כיהן גם הוא כחבר פרלמנט מטעם השמרנים.
בבחירות הכלליות של 2015 התמודדה קיגן במחוז הבחירה של סנט הלנס דרום וויסטון אך לא הצליחה להיבחר, ומונתה למנהלת Women2Win – ארגון שהקימו תרזה מיי והברונית אן ג'נקין ב-2005 כדי לסייע בבחירת יותר נשים שמרניות לפרלמנט, תפקיד אותו מילאה כשנתיים.
קיגן נבחרה כחברת מועצה של שכונת רוגייט במועצת מחוז צ'יצ'סטר בשנת 2014. בפברואר 2018 היא התפטרה מתפקידה כחברת מועצה ובבחירות המקומיות שנערכו חודשיים לאחר מכן איבדה המפלגה השמרנית את המושב שלה לטובת מועמדת של המפלגה הליברל-דמוקרטית. במאי 2017 נבחרה קיגן לייצג את המפלגה השמרנית במחוז צ'יצ'סטר ובבחירות הכלליות ב-2017 הפכה לאישה הראשונה המייצגת את המחוז בפרלמנט.
בספטמבר 2018 מונתה קיגן לעוזרת במשרד האוצר, בינואר 2019 עברה לשמש כעוזרת לשר ההגנה, ובמאי 2019 עברה למשרד הפנים. בבחירות לראשות המפלגה השמרנית ב-2019 תמכה קיגן במועמדותו של רורי סטיוארט, ולאחר כניסתו של בוריס ג'ונסון לראשות הממשלה מונתה לעוזרת לשר הבריאות. בפברואר 2020 היא מונתה לתפקיד שרה זוטרה במשרד החינוך.
בסבב המינויים של ספטמבר 2021 מונתה קיגן לשרה לענייני בריאות הנפש. במהלך המשבר הממשלתי ביולי 2022 פרסמה קיגן הצהרת תמיכה בג'ונסון שבה שיבחה את מנהיגותו של ראש הממשלה והודיעה שבכוונתה להישאר שרה בממשלתו.
בבחירות לראשות המפלגה השמרנית שנערכו לאחר התפטרותו של ג'ונסון תמכה קיגן ברישי סונאק, וכאשר ליז טראס ניצחה בהתמודדות והפכה לראשת ממשלה נאלצה קיגן לעבור שוב לתפקיד זוטר ומונתה לתת-שרה לענייני אפריקה. לאחר שגם טראס התפטרה מראשות הממשלה שבה קיגן לתמוך בסונאק, ולאחר כניסתו לתפקיד ראש הממשלה היא מונה לשרת החינוך, והושבעה כחברה במועצת המלך.
ב-2024 הפסידה את מושבה בצ'יצ'סטר לג'ס בראון-פולר הליברל-דמוקרטית.
חיים אישיים

קיגן מתגוררת בפטוורת' שבמחוז ווסט סאסקס עם בעלה השני, מייקל, ויש לה שני בנים חורגים.
מייקל היה מנכ"ל חברת פוג'יטסו בבריטניה ואירלנד ממאי 2014 עד יוני 2015, ולאחר מכן מנהל המוצרים באירופה, המזרח התיכון, הודו ואפריקה, לפני שעזב את החברה ב-2018. אביו של מייקל, דניס קיגן, היה חבר הפרלמנט השמרני של נוטינגהאם דרום.
בבעלותה של קיגן בית בצרפת, שני נכסים בספרד וכן דירה בלונדון.
מדיה וקבצים בנושא  בוויקישיתוף
ג'ילי יואנג'ינג SUV

| --- | --- |

Geely Yuanjing SUV
 מאפיינים כלליים
 נקרא גם:  Geely GX7  Geely GLEagle GX7  Emgrand X7  Geely Yuanjing X6
 יצרן:  Emgrand (אנ')
 שנות ייצור:  2012–2015
 הרכבה:  הרפובליקה העממית של סין הרפובליקה העממית של סין
 מודל אחריו:  Geely Yuanjing X6 
 חברת אם:  ג'ילי
 סיווג:  קרוסאובר
 מרכב:  Front-engine, front-wheel-drive layout (אנ')
 אורך:  4,541 מ"מ
 רוחב:  1,833 מ"מ
 גובה:  1,700 מ"מ
 משקל:  1,310-1,514 ק"ג
 בסיס גלגלים:  2,661 מ"מ
 מפרט טכני
 מנוע:  4 צילינדרים, 1,808 סמ"ק המפיק 125 כ"ס ב-6,000 סל"ד (מנוע מסוג "G-Power JL4G18")  4 צילינדרים, 1,997 סמ"ק המפיק 140 כ"ס ב-5,800 סל"ד (מנוע מסוג "G-Power JLD-4G20")  4 צילינדרים, 2,378 סמ"ק המפיק 148 כ"ס ב-5,400 סל"ד (מנוע מסוג "G-Power JLD-4G24")
 הילוכים:  תמסורת ידנית - 6 מהירויות  תמסורת טיפטרוניק - 6 מהירויות
 מהירות מרבית:  165 קמ"ש (מנוע 1,808 סמ"ק)  170 קמ"ש (מנועי 1,997 סמ"ק ו-2,378 סמ"ק
 צריכת דלק:  8.4 ליטר ל-100 ק"מ ( מנוע 1.8 ליטר)  8.6 ליטר ל-100 ק"מ (מנוע 2.0 ליטר)  9.5 ליטר ל-100 ק"מ (מנוע 2.4 ליטר)
 
ג'ילי יואנג'ינג SUV (באנגלית: Geely Yuanjing SUV) הוא קרוסאובר קומפקטי מתוצרת חטיבת רכבי היוקרה Emgrand (אנ') מיצרנית הרכב הסינית ג'ילי אשר יוצר בין השנים 2012–2015.
"ג'ילי יואנג'ינג SUV"

לפי נתוני היצרן:
5 דלתות
5 נוסעים
מנוע קדמי
מנועי בנזין
סוג הנעה: הנעה קדמית
7 דרגות גימור
צמיגים - 225/60 R17
קיבולת מכל דלק - 60 ליטר
מחיר היחידה נע בין 92,900 - 129,900 רנמינבי (נכון ל-3 במרץ 2014, בסין)
"ג'ילי יואנג'ינג SUV" > דגמים

"MT Base 1.8" - מחיר היחידה 92,900 רנמינבי (נכון ל-3 במרץ 2014, בסין)
"MT Elite 1.8" - מחיר היחידה 96,900 רנמינבי (נכון ל-3 במרץ 2014, בסין)
"1.8 MT Premium" - מחיר היחידה 105,900 רנמינבי (נכון ל-3 במרץ 2014, בסין)
"MT Progress 2.0" - מחיר היחידה 103,900 רנמינבי (נכון ל-3 במרץ 2014, בסין)
"AT Elite 2.0" - מחיר היחידה 111,900 רנמינבי (נכון ל-3 במרץ 2014, בסין)
"2.0 AT/MT Premium" - מחיר היחידה 111,900 רנמינבי (נכון ל-3 במרץ 2014, בסין)
"2.4 AT Premium" - מחיר היחידה 129,900 רנמינבי (נכון ל-3 במרץ 2014, בסין)
גלריה

דגם "ג'ילי יואנג'ינג SUV"
דגם "ג'ילי יואנג'ינג SUV"
דגם "ג'ילי יואנג'ינג SUV"
דגם "ג'ילי יואנג'ינג SUV"
דגם "ג'ילי יואנג'ינג SUV"
ראו גם

ג'ילי
ג'ילי בינרוי
ג'ילי ג'יאג'י
ג'ילי ביני
ג'ילי CK
הערות שוליים

↑  דגמי "ג'ילי יואנג'ינג SUV" בסין carnewschina.com/2016/06/16/this-is-the-new-geely-yuanjing-x6-suv-for-china
↑  דגם "ג'ילי יואנג'ינג SUV" imgbin.com/png/NGS0EKXf/geely-yuanjing-suv-emgrand-ec7-car-png
↑  דגמי "ג'ילי יואנג'ינג SUV" carnewschina.com/2015/06/17/geely-gleagle-gx7-goes-geely-emgrand-in-china
↑  דגמי "ג'ילי יואנג'ינג SUV" - מפרט chinaautoweb.com/car-models/geely-gx7-suv
ג'יליאן שוורץ

ג'יליאן שוורץ (באנגלית: Jillian Schwartz; נולדה ב-19 בספטמבר 1979) היא אתלטית אמריקאית-ישראלית, אלופה ושיאנית ישראל בקפיצה במוט. ייצגה את ארצות הברית ב-4 אליפויות עולם (פריז 2003, הלסינקי 2005, אוסאקה 2007 וברלין 2009) ובאולימפיאדה (אתונה 2004) ואת ישראל ייצגה באליפות עולם (טגו 2011), באליפות עולם באולם (איסטנבול 2012), ובאולימפיאדה (לונדון 2012).